
פרק ד' - מלחמת ישראל בפלשתים

אחרי מותו של שמשון הוסיפו הפלשתים לשעבד את ישראל ולהציק להם עד שהחליטו ישראל לצאת למלחמה. מחנה ישראל חנה על אבן העזר (בסביבות ראש העין של ימינו) והפלשתים חנו באפק (הסמוכה למקורות הירדן) "...וַיִצֵא יִשְרָאֵל לִקְרַאת פְּלִשְתִים לַמִלְחָמָה וַיַחֲנוּ עַל הָאֶבֶן הָעֶזֶר וּפְּלִשְתִים חָנוּ בַּאֲפֵק" (שמואל א' ד א)

 בקרב הראשון הסתערו הפלשתים והכו את בני ישראל מכה קשה. ארבעת אלפים איש מישראל נפלו בקרב.

זקני ישראל טכסו עצה מה לעשות נוכח המפלה. אמרו איש לרעהו : ניקח את ארון הברית משילה ונביא אותו אל תוך מחנה ישראל, והוא יציל אותנו מידי אויבינו.     " וַיָבוֹא הָעָם אֶל הַמַחֲנֶה וַיֹאמְרוּ זִקְנֵי יִשְרָאֵל לָמָה נְגָפָנוּ יְהוָֹה הַיוֹם לִפְנֵי פְלִשְתִים נִקְחָה אֵלֵינוּ מִשִלֹה אֶת אֲרוֹן בְּרִית ה' וְיָבֹא בְקִרְבֵּנוּ וְיֹושִעֵנוּ מִכַּף אוֹיְבֵנּו" (שמואל א ד ג)

שלחו זקני העם שליחים לשילה להביא את ארון ה'. הארון היגיע לשדה המערכה, ועמו באו גם שני בני עלי, חופני ופנחס. כשהגיע ארון אלוהים אל המחנה, הריעו כל ישראל תרועה גדולה, עד כי הארץ רעדה מן הקול." וַיִשְלַח הָעָם שִלֹה וַיִשְאוּ מִשַם אֵת אֲרוּן בְּרִית יְהוַֹה צְבָאוֹת יֹשֵב הֵכְּרוּבִים וְשָם שְנֵי בְּנֵי עֵלִי עִם אֲרוֹן בְּרִית הָאֱלוֹהִים חָפְנִי וּפִּנְחָס: וַיְהִי כְּבוֹא אֲרוֹן בְּרִית יְהוַֹה אֶל הַמַחֲנֶה וַיָרִיעוּ כֹּל בְּנֵי יִשְרָאֵל תְרוּעָה גְדוֹלָה וַתֵהֹם הָאָרֶץ" (שמואל א ד ד-ה)

שמעו הפלשתים את קול התרועה ושאלו : מהו הקול הזה במחנה העברים? "וַיִשְמְעוּ פְּלִשְתִים אֶת קוֹל הַתְרוֹעָה וַיֹאמְרוֹ מֶה קוֹל הַתְרוּעָה הַגְדוֹלָה הַזֹאת בְּמַחֲנֵה הָעִבְרִים וַיֵדְעוּ כִּי אֲרוֹן יְהוַֹה בָּא אֶל הַמַחֲנֶה" (שמואל א ד ו )

כאשר נודע להם כי ארון אלוהים הובא אל המחנה, התמלאו פחד ואמרו: אוי לנו, ארון אלוהים בא אל מחנה העברים! דבר כזה לא קרא מעולם." וַיִרְאוּ פְּלִשְתִים כִּי אָמְרוּ אֱלוֹהִים בָּא אֶל הַמַחֲנֶה וַיֹאמְרוּ אוֹי לָנוּ כִּי לֹא הָיְתָה כָּזֹאת אֶתְמוֹל שִלְשֹם"(שמואל א' ד ז) אוי לנו מי יציל אותנו מן האלוהים האדירים האלה? הרי זה האלוהים שהכה את מצריים!      

שר הצבא הפלשתי פנה לאנשיו ואמר:" היו חזקים, אם לא תלחמו כגיבורים, ינצחו אתכם העברים וישתלטו עליכם, ואז תהיו אתם העבדים שלהם, כשם שהם היו העבדים שלנו. "הִתְחַזְקוּ וִהְיוּ לַאֲנָשִים פְּלִשְתִים פֶּן תַעַבְדוּ לָעִבְרִים כַּאֲשֶר עָבְדוּ לָכֶם וִהְיִיתֶם לַאֲנָשִים וְנִלְחַמְֶתם". (שמואל א' ד ט)

דבריו של שר הצבא הפלשתי הכניסו אומץ בלב החיילים הפלשתים הם יצאו בהתקפה על ישראל והכו אותם מכה קשה. "... וַתְהִי הַמַכָּה גְדוֹלָה מְאוֹד וַיִפּוֹל מִיִשְרָאֵל שְלוֹשִים אֶלֶף רַגְלִי" (שמואל א' ד י)
השלימו:

1.בני ישראל התרכזו למלחמה במקום הנקרא _________. הפלשתים התרכזו ב____________
2. הפרק מספר על שתי  קרבות, בקרב הראשון נצחו ה__________ בקרב זה נפלו ________ איש. בקרב השני נצחו ה____________ בקרב זה נפלו ___________ איש.
3. לאחר המפלה הראשונה לקחו בני ישראל  לשדה המלחמה את______________ מהעיר______ כדי_________________

4. כשהובא הארון הגיבו הפלשתים כך: 









5. מה גרם לשינוי במצב רוחם של הפלשתים?
פרק ד' המשך - תבוסת ישראל ומות בני עלי

התבוסה הייתה קשה וכואבת. אנשי ישראל נפוצו לכל עבר. כל מי שיכול היה ברח לביתו, אבל שלושים אלף איש מתו בקרב ובמהומה. בין המתים היו גם חופני ופנחס, שני בניו של עלי הכהן. הפלשתים לקחו בשבי את ארון אלוהים."וַאֲרוֹן אֱלוֹהִים נִלְקָח וּשְנֵי בְנֵי עֵלִי מֵתוּ חָפְנִי וּפִנְחָס" (שמואל א ד יא) איש משבט בנימין רץ לשלה כדי לבשר את הבשורה המרה על המפלה. כשהגיע לשלה, היו בגדיו קרועים ואדמה על ראשו לאות אבל. על פי מראה פניו הבינו אנשי העיר כי קרה אסון גדול ונורא, וקמה צעקה גדולה מכל עבר. באותה שעה היה עלי יושב על כסא על אם הדרך, מצפה לידיעות משדה הקרב. ליבו של עלי אמר לו כי צפוי אסון, והוא חרד לגורל ארון ה'.  עלי בן התשעים ושמונה היה עיוור, ולא יכול לראות את האיש שבא משדה הקרב. שאל עלי :" מה קול ההמון הזה?"

בא האיש לעלי ואמר:" ...אָנֹכִי הַבָּא מִן הַמַעֲרָכָה וַאֲנִי מִן הַמַעֲרָכָה נַסְתִי הַיוֹם..." (שמואל א ד טז)

אמר עלי: ספר לי מה קרה שם.

"וַיַעַן הַמְבַשֵר וַיֹאמֶר נָס יִשְרָאֵל לִפְנֵי פְלִשְתִים וְגַם מַגֵפָה גְדֹולָה הָיְתָה בָּעָם וְגַם שְנֵי בָנֵיךָ מֵתוּ חָפְנִי וּפִנְחָס וַאֲרוֹן הָאֱלוֹהִים נִלְקָחָה". (שמואל א ד יז)               

לשמע הבשורה כי ארון ה' נשבה בידי הפלשתים, נפל עלי אחורנית מן הכסא שישב עליו ליד השער. זקן היה האיש וכבד, ובנפילתו שבר את מפרקתו ומת במקום. כלתו, אשת פנחס בנו, הייתה בסוף הריונה, וכששמעה כי מתו פנחס בעלה ועלי , נתקפה צירי לידה וילדה בן. לילד שנולד קראה אי-כבוד," וַתִקְרָא לַנַעַר אִי כָבוֹד לֵאמֹר גָלָה כָבוֹד מִיִשְרָאֵל אֶל הִלָקַח אֲרוֹן ה' וְאֵל חָמִיהַ וְאִשָהּ".(שמואל א ד כא)

ענו
1.הרץ לשילה עבר ליד עלי ולא סיפר לו על המפלה. שערו מדוע
2.כששמעו תושבי שילה על המפלה זעקו מאוד, שערו מדוע

3.באיזה שלב בסיפור האסונות התקשה עלי להחזיק מעמד והתמוטט? העתיקו את הקטע המתאים

4. השלימו: 

כששמעה אשת פנחס על האסון כרעה ללדת. לבנה קראה בשם___________

כי______________________________________________________

5. מהו לדעתכם האסון הגדול ביותר שקרה לעם ישראל במלחמה זו, הסבירו מדוע.
מי אני

1. נשבתי על ידי פלשתים_____________________

2. לקחנו בשבי את ארון האלוהים____________________

3. ארון האלוהים נלקח מאתנו_______________________

4. נולדתי מיד אחרי המלחמה________________________

5. ישבתי על אם הדרך_____________________________

6. ספרתי לעלי על מות בניו__________________________

7. נפלתי מכסאי כששמעתי שארון אלוהים נלקח בשבי________

8. קראתי לבני איכבוד__________________

לָמָה נְגָפָנוּ ה'- למה היכנו ה'


וְיָבוֹא בְּקִרְבֵּנוּ וְיוֹשִיעֵנוּ- יבוא בתוכנו ויצילנו


יוֹשֵב הַכְּרוּבֵים- על ארון ה' היו שני כרובים (מלאכים).


וַיָרִיעוּ- צעקו בקול רם.


וַתֵהֹם הָאָרֶץ-כל הארץ רעשה.


תְרוּעָה-קראו בקול לכבוד ארון ה'


וַיִרְאוּ- פחדו


הָאֱלוֹהִים הָאַדִירִים- החזקים והגדולים.


אֶתְמוֹל שִלְשֹם – בימים עברו


הְיוּ לַאֲנָשִים- היו לגיבורים








